laion/Wikipedia-Exotic huggingface dataset:
ভিআরএ ক্রিকেট গ্রাউন্ড

ভিআরএ ক্রিকেট গ্রাউন্ড নেদারল্যান্ডসের অ্যামস্টেলভিন এলাকায় অবস্থিত একটি ক্রিকেট মাঠ। ১৯৩৯ সাল থেকে ভিআরএ অ্যামস্টেলভিনের প্রধান অনুশীলনী মাঠ এটি। এ মাঠের দর্শক ধারণ ক্ষমতা ৪,৫০০। বিশ্ব ক্রিকেট লীগ, আন্তর্মহাদেশীয় কাপ ও সিবি৪০ প্রতিযোগিতায় স্বাগতিক নেদারল্যান্ডস ক্রিকেট দল এ মাঠে নিয়মিতভাবে প্রতিপক্ষের মুখোমুখি হয়। ১৯৭৮ সালে সফরকারী নিউজিল্যান্ডের সাথে নেদারল্যান্ডসের খেলার মাধ্যমে এ মাঠটি প্রথমবারের মতো আন্তর্জাতিক ক্রিকেট খেলায় ব্যবহৃত হয়েছিল। এছাড়াও, এখানে অনেকগুলো একদিনের আন্তর্জাতিক অনুষ্ঠিত হয়েছে। তন্মধ্যে ১৯৯৯ সালের ক্রিকেট বিশ্বকাপ অন্যতম। ২০০৪ সালের ভিডিওকন কাপে ভারত, পাকিস্তান ও অস্ট্রেলিয়াকে নিয়ে ত্রি-দেশীয় প্রতিযোগিতা অনুষ্ঠিত হয়েছে। ১৯৯০ সালের আইসিসি ট্রফি প্রতিযোগিতা আয়োজনের জন্য এ মাঠে খেলা অনুষ্ঠিত হয়। এরফলে ইংল্যান্ডের বাইরে প্রথমবারের মতো আইসিসি ট্রফি প্রতিযোগিতা সম্পন্ন হয়। ওলন্দাজ ক্রিকেটের ইতিহাসে এ মাঠটি কিছু গুরুত্বপূর্ণ বিষয়ের স্বাক্ষী হয়ে আছে। তন্মধ্যে ১৯৮৯ সালে অ্যালেক স্টুয়ার্ট ও নাসের হুসাইনের অংশগ্রহণে ইংল্যান্ড একাদশের বিপক্ষে ৩ রানের স্মরণীয় জয় পায় নেদারল্যান্ডস দল। ৪ জুলাই, ২০০৬ তারিখে অনুষ্ঠিত খেলায় নেদারল্যান্ডস দল প্রথমবারের মতো একদিনের আন্তর্জাতিকে শ্রীলঙ্কার মুখোমুখি হয়। সফরকারী শ্রীলঙ্কা দল নির্ধারিত ৫০ ওভারে ৪৪৩/৯ রান তোলে যা একদিনের আন্তর্জাতিকের ইতিহাসে সর্বোচ্চ দলীয় সংগ্রহ হিসেবে অদ্যাবধি পরিচিতি পাচ্ছে। "Sri Lanka break one-day record, Sri Lanka v Netherlands, 1st ODI, Amstelveen"। Cricinfo। 2006-7-4। সংগ্রহের তারিখ 2015-6-24।  এখানে তারিখের মান পরীক্ষা করুন: |তারিখ=, |সংগ্রহের-তারিখ= (সাহায্য) নেদারল্যান্ডস জাতীয় ক্রিকেট দল ২০১৫ নেপাল ক্রিকেট দলের নেদারল্যান্ডস সফর একদিনের আন্তর্জাতিক ক্রিকেটের রেকর্ড তালিকা Ground profile from Cricinfo [১] from VRA Amsterdam website
গোপালগঞ্জ, দক্ষিণ চব্বিশ পরগনা

গোপালগঞ্জ ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার কুলতলী থানার অন্তর্গত সুন্দরবন অঞ্চলের মাতলা, পিয়ালি ও নৈপুকুর নদী দ্বারা পরিবেষ্টিত একটি দ্বীপ ও প্রত্নস্থল। গরাণকাটি, কৈখালি, সানকিজাহান, মধুসূদনপুর ও গোপালগঞ্জ এই পাঁচটি গ্রাম নিয়ে গোপালগঞ্জ প্রত্নস্থলটি অবস্থিত। গোপালগঞ্জ গ্রামের একটি পুকুর থেকে কালোপাথরের মহিষাসুরমর্দিনী মূর্তি, গরাণকাটি গ্রাম থেকে কালোপাথরের বিষ্ণূমূর্তির ভগ্নাংশ ও কৈখালি গ্রাম থেকে একটি স্বর্ণমুদ্রা আবিষ্কৃত হয়েছে। এছাড়া এই অঞ্চল থেকে বিভিন্ন রকমের মাটির পাত্র, পোড়ামাটির মস্তকের অংশ, শ্বেতপাথরের পুতুল, ধাতুনির্মিত বিষ্ণূমূর্তি ইত্যাদি বিভিন্ন প্রত্নসামগ্রী আবিষ্কৃত হয়েছে। সাগর চট্টোপাধ্যায়, দক্ষিণ চব্বিশ পরগণা জেলার পুরাকীর্তি, প্রকাশনা প্রত্নতত্ত্ব ও সংগ্রহালয় অধিকার, পশ্চিমবঙ্গ সরকার, ৩৩ চিত্তরঞ্জন অ্যাভেনিউ, কলকাতা-৭০০০১২, প্রথম প্রকাশ, ২০০৫
গোবর্ধনপুর

গোবর্ধনপুর ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার পাথরপ্রতিমা থানার অন্তর্গত একটি প্রত্নস্থল। গোবর্ধনপুর গ্রামের দক্ষিণের উপকূলবর্তী অঞ্চলে বিভিন্ন আকারের পোড়ামাটির হাড়ি, পানপাত্র, তৈলপাত্র, মাপকপাত্র, থালা, প্রদীপ ইত্যাদি পাত্র ছাড়াও বানর, ষাঁড়, ঘোড়া, শিশু কোলে মা ইত্যাদি পোড়ামাটির মূর্তি আবিষ্কৃত হয়েছে। এছাড়া আনুমানিক খ্রিস্টপূর্ব প্রথম শতাব্দীতে নির্মিত একটি আয়তাকার টালি পাওয়া গেছে, যেখানে শঙ্খ, বক্র, গদা, লাঙ্গল ও একজোড়া পদচিহ্ন খোদিত রয়েছে। এই অঞ্চল থেকে আবিষ্কৃত অধিকাংশ প্রত্নসামগ্রী স্থানীয় বিমল সাহুর বাড়িতে সংরক্ষিত রয়েছে। সাগর চট্টোপাধ্যায়, দক্ষিণ চব্বিশ পরগণা জেলার পুরাকীর্তি, প্রকাশনা প্রত্নতত্ত্ব ও সংগ্রহালয় অধিকার, পশ্চিমবঙ্গ সরকার, ৩৩ চিত্তরঞ্জন অ্যাভেনিউ, কলকাতা-৭০০০১২, প্রথম প্রকাশ, ২০০৫
গোবিন্দপুর, সোনারপুর, দক্ষিণ চব্বিশ পরগনা

গোবিন্দপুর ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার সোনারপুর থানার অন্তর্গত একটি প্রত্নস্থল। ১৭৩০ খ্রিষ্টাব্দে কবি অযোধ্যারাম দাস রচিত মহীরাবণ পালা নামক পুঁথিতে এই গ্রামের উল্লেখ রয়েছে। ১৯১৯ খ্রিষ্টাব্দে গোবিন্দপুর গ্রামের কালা-কর্পূর পুকুর থেকে সেন সম্রাট লক্ষ্মণসেনের তাম্রশাসন আবিষ্কৃত হয়। ১১৮১ খ্রিষ্টাব্দে উৎকীর্ণ এই তাম্রলিপিটি সংস্কৃত ভাষায় প্রাকৃত লিপিতে ৫৩টি লাইন খোদিত রয়েছে। এই শাসন থেকে জানা যায় যে, লক্ষ্মণসেন রাজ্যাভিষেকের দ্বিতীয় বর্ষে ব্যাসদেব শর্মণ নামক একজন বাৎস্যগোত্রীয় সাম্বেদীয় ব্রাহ্মণকে বর্ধমানভুক্তির অন্তর্গত জাহ্নবী বা ভাগীরথী নদীর তীরে পশ্চিম খাটিকায় বেতড্ডচতুরকে বিডদারশাসন গ্রামটি নিষ্কর সম্পত্তি হিসেবে দান করেন। লক্ষ্মণসেনের সান্ধিবিগ্রহিক নারায়ণ দত্ত এই দানে দূতের কাজ করেন। অযোধ্যারামেতে বলে করিয়া প্রণাম/জাহ্নবীর পূর্ব্বেতে গোবিন্দপুর গ্রাম মহীরাবণ পালা, অযোধ্যারাম দাস, ১৭৩০ খ্রিস্টাব্দ সাগর চট্টোপাধ্যায়, দক্ষিণ চব্বিশ পরগণা জেলার পুরাকীর্তি, প্রকাশনা প্রত্নতত্ত্ব ও সংগ্রহালয় অধিকার, পশ্চিমবঙ্গ সরকার, ৩৩ চিত্তরঞ্জন অ্যাভেনিউ, কলকাতা-৭০০০১২, প্রথম প্রকাশ, ২০০৫
গোবিন্দপুর, বিষ্ণুপুর, দক্ষিণ চব্বিশ পরগনা

গোবিন্দপুর ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার বিষ্ণুপুর থানার অন্তর্গত একটি গ্রাম। অষ্টাদশ শতাব্দীতে নির্মিত আটচালা শিবমন্দির এই গ্রামের উল্লেখযোগ্য পুরাকীর্তি। অষ্টাদশ শতাব্দীর দ্বিতীয়ার্ধে ২০ ফুট X ১৭ ফুট ৬ ইঞ্চি মাপের ও ৩৫ ফুট উচ্চতার দক্ষিণমুখী আটচালা টেরাকোটা শিবমন্দির নির্মিত হয়, যা বর্তমানে জীর্ণ অবস্থায় রয়েছে। ১৩ ফুট ৫ ইঞ্চি X ৯ ফুট ৮ ইঞ্চি মাপের মন্দিরের গর্ভগৃহের ছাদ গম্বুজাকৃবিশিষ্ট। মন্দির নির্মাণে ২৩ X ১৩ X ৫ ঘন সেন্টিমিটার মাপের পাতলা ইট ব্যবহৃত হয়েছে। মন্দিরের সামনের দেওয়াকে ও কার্নিশের নিচে ২৫ X ১৭ X ৪ ঘন সেন্টিমিটার মাপের অলঙ্করণযুক্ত টালি ব্যবহৃত রয়েছে। মন্দিরের গায়ে জ্যামিতিক নকশা, ফুল, গণেশমূর্তি, ময়ূরারূঢ় ধনুর্বাণ হাতে রমণীমূর্তি ইত্যাদি অলঙ্করণ প্রোথিত ছিল, যা বর্তমানে সম্পূর্ণ বিনষ্ট হয়েছে। সাগর চট্টোপাধ্যায়, দক্ষিণ চব্বিশ পরগণা জেলার পুরাকীর্তি, প্রকাশনা প্রত্নতত্ত্ব ও সংগ্রহালয় অধিকার, পশ্চিমবঙ্গ সরকার, ৩৩ চিত্তরঞ্জন অ্যাভেনিউ, কলকাতা-৭০০০১২, প্রথম প্রকাশ, ২০০৫ অসীম মুখোপাধ্যায়, চব্বিশ পরগণার মন্দির, কলকাতা, প্রথম প্রকাশ, ১৯৭০
চাকদহ

চাকদহ ভারতের পশ্চিমবঙ্গ রাজ্যের নদিয়া জেলার একটি শহর ও পৌরসভা এলাকা। চাকদহ বা চাকদা নদীয়ার একটি প্রাচীন জনপদ। পুরাণে কথিত আছে ভাগীরথী নদী (গঙ্গা) আনয়নকালে প্রচন্ড বর্ষনের কারণে ভগীরথের রথের চাকা এখানে বসে যায়। তিনি সেই চাকা টেনে তোলেন ও প্রকান্ড দহের সৃষ্টি হয়। সেই থেকে নাম হয় 'চক্রদহ' কালক্রমে তা চাকদহ বা চাকদা'তে পরিনত হয়েছে। চাকদহের নিকট পালপাড়ায় (অতীতে প্রদ্যুম্ননগর) একটি টেরাকোটা মন্দির বর্তমান। চাকদহের কাজীপাড়ায় প্রথম বিলাতগামী বাঙালি মির্জা মির্জা শেখ ইতেশামুদ্দীনের (এহতেশামুদ্দিন) বসতবাড়ি ও জন্মস্থানটি জীর্নপ্রায়। এটি কাজীপাড়া মসজিদ নামে খ্যাত। চাকদহের গঙ্গার পারে এশিয়ার বৃহত্তম পেপার মিল "সুপ্রিম পেপার মিল" অবস্থিত। শহরটির অবস্থানের অক্ষাংশ ও দ্রাঘিমাংশ হল ২৩°০৫′ উত্তর ৮৮°৩১′ পূর্ব﻿ / ﻿২৩.০৮° উত্তর ৮৮.৫২° পূর্ব﻿ / 23.08; 88.52। সমুদ্র সমতল হতে এর গড় উচ্চতা হল ১১ মিটার (৩৬ ফুট)। ভারতের ২০০১ সালের আদমশুমারি অনুসারে চাকদহ শহরের জনসংখ্যা হল ৮৬,৯৬৫ জন। এর মধ্যে পুরুষ ৫১% এবং নারী ৪৯%। এখানে সাক্ষরতার হার ৭৯%। পুরুষদের মধ্যে সাক্ষরতার হার ৮৪% এবং নারীদের মধ্যে এই হার ৭৫%। সারা ভারতের সাক্ষরতার হার ৫৯.৫%, তার চাইতে চাকদহ এর সাক্ষরতার হার বেশি। এই শহরের জনসংখ্যার ৯% হল ৬ বছর বা তার কম বয়সী। চাকদহ শহরটি কলকাতা ও জেলা সদর শহর কৃষ্ণনগরের সাথে রেল পথে সুসংযুক্ত। শেয়ালদহ বিভাগের লোকাল ও প্যাসেঞ্জার ট্রেন চলাচল করে চাকদহ রেলওয়ে স্টেশন দিয়ে। এছাড়া ৩৪ নং জাতীয় সড়ক চাকদহকে কলকাতা ও উত্তরবঙ্গের সঙ্গে যুক্ত করেছে। চাকদহ বনগা রোড দ্বারাও এই শহরের সাথে উত্তর ২৪ পরগনা জেলার সাথে যোগাযোগ আছে।পাশেই গঙ্গা রয়েছে,তাই জল পথেও বিভিন্ন জায়গার সাথে যোগাযোগ আছে। প্রথম খন্ড, নারায়ন সান্যাল (১৯৯০)। রূপনঞ্জরী (ইংরেজি ভাষায়)। কলকাতা: দেজ পাবলিশিং। পৃষ্ঠা ৩৯১।  "Chakdaha"। Falling Rain Genomics, Inc (ইংরেজি ভাষায়)। সংগ্রহের তারিখ সেপ্টেম্বর ২৫, ২০০৬।  "ভারতের ২০০১ সালের আদমশুমারি" (ইংরেজি ভাষায়)। Archived from the original on ১৬ জুন ২০০৪। সংগ্রহের তারিখ সেপ্টেম্বর ২৫, ২০০৬। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
চড়ীশ্বর

চড়ীশ্বর ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার ভাঙর থানার অন্তর্গত একটি প্রত্নস্থল। চড়ীশ্বরের পালপাড়ায় সিংহরায় পরিবারের পুকুর সংস্কারের সময় কালোপাথর নির্মিত আকটি প্রাচীন মূর্তির নিম্নাংশ আবিষ্কৃত হয়, যা বর্তমানে স্থানীয় রায় পরিবারের বাড়িতে রক্ষিত। রাজার দিঘির নিকট গতে ৩ ফুট ৬ ইঞ্চি X ১০ ইঞ্চি X ৬.৫ ইঞ্চি মাপের একটি কালো পাথরের দ্বারবাজু আবিষ্কৃত হয়, যা স্থানীয় মাল পরিবারের বাড়িতে রক্ষিত। এছাড়া গ্রামের উত্তর সীমান্তে একটি ঢিপি থেকে ফুলের অলঙ্করণযুক্ত প্রস্তরখণ্ড, কড়ি, মৃৎসামগ্রী, টালি ইত্যাদি আবিষ্কৃত হয়েছে। সাগর চট্টোপাধ্যায়, দক্ষিণ চব্বিশ পরগণা জেলার পুরাকীর্তি, প্রকাশনা প্রত্নতত্ত্ব ও সংগ্রহালয় অধিকার, পশ্চিমবঙ্গ সরকার, ৩৩ চিত্তরঞ্জন অ্যাভেনিউ, কলকাতা-৭০০০১২, প্রথম প্রকাশ, ২০০৫
চাকদহ, দক্ষিণ চব্বিশ পরগনা

চাকদহ ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার উস্থি থানার অন্তর্গত একটি গ্রাম। ঊনবিংশ শতাব্দীতে নির্মিত আটচালা শিবমন্দির এই গ্রামের উল্লেখযোগ্য পুরাকীর্তি। ঊনবিংশ শতাব্দীর দ্বিতীয়ার্ধে জনৈক ভবানন্দ চক্রবর্তী ১০ ফুট ৬ ইঞ্চি X ৯ ফুট ৮ ইঞ্চি মাপের ও ২৫ ফুট উচ্চতার পশ্চিমমুখী, অলিন্দবিহীন, প্রতিষ্ঠালিপিবিহীন একটি আটচালা শিবমন্দির নির্মাণ করেন। ৬ ফুট ৮ ইঞ্চি X ৫ ফুট ৮ ইঞ্চি মাপের মন্দিরের গর্ভগৃহের ছাদ গম্বুজাকৃবিশিষ্ট। মন্দির নির্মাণে ১৯ X ১১ X ৪ ঘন সেন্টিমিটার মাপের পাতলা ইট ব্যবহৃত হয়েছে। সাগর চট্টোপাধ্যায়, দক্ষিণ চব্বিশ পরগণা জেলার পুরাকীর্তি, প্রকাশনা প্রত্নতত্ত্ব ও সংগ্রহালয় অধিকার, পশ্চিমবঙ্গ সরকার, ৩৩ চিত্তরঞ্জন অ্যাভেনিউ, কলকাতা-৭০০০১২, প্রথম প্রকাশ, ২০০৫
চাঁদনগর

চাঁদনগর ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার ডায়মণ্ডহারবার থানার অন্তর্গত একটি গ্রাম। ঊনবিংশ শতাব্দীতে নির্মিত আটচালা শিবমন্দির এই গ্রামের উল্লেখযোগ্য পুরাকীর্তি। ঊনবিংশ শতাব্দীর দ্বিতীয়ার্ধে জনৈক ত্রৈলোক্যনাথ ঘোষ ১৩ ফুট X ১২ ফুট ৯ ইঞ্চি মাপের ও ৩৫ ফুট উচ্চতার দক্ষিণমুখী একটি আটচালা শিবমন্দির নির্মাণ করেন। ৭ ফুট ৩ ইঞ্চি X ৭ ফুট ৩ ইঞ্চি মাপের মন্দিরের বর্গাকৃতি গর্ভগৃহের ছাদ গম্বুজাকৃবিশিষ্ট। মন্দিরে কালো পাথরের শিবলিঙ্গ ছাড়াও জগন্নাথ, বলরাম, সুভদ্রা ও গরুড়ের দারু নির্মিত মূর্তি রয়েছে। সাগর চট্টোপাধ্যায়, দক্ষিণ চব্বিশ পরগণা জেলার পুরাকীর্তি, প্রকাশনা প্রত্নতত্ত্ব ও সংগ্রহালয় অধিকার, পশ্চিমবঙ্গ সরকার, ৩৩ চিত্তরঞ্জন অ্যাভেনিউ, কলকাতা-৭০০০১২, প্রথম প্রকাশ, ২০০৫
মির্জা নূরুল হুদা

মির্জা নূরুল হুদা (১ আগস্ট ১৯১৯ - ২২ ডিসেম্বর ১৯৯১) বাংলাদেশের একজন অর্থনীতিবিদ ও রাজনৈতিক ব্যক্তিত্ব। তিনি পূর্ব পাকিস্তানের গভর্নর, বাংলাদেশের অর্থমন্ত্রী ও উপরাষ্ট্রপতি হিসেবে দায়িত্বপালন করেছেন। মির্জা নূরুল হুদা ১৯১৯ সালের ১ আগস্ট টাঙ্গাইল জেলার দেলদুয়ার উপজেলার জাঙ্গালিয়া গ্রামের একটি কৃষক পরিবারে জন্মগ্রহণ করেছেন। তিনি টাঙ্গাইলের স্বনামধন্য বিদ্যাপীঠ বিন্দুবাসিনী সরকারি বালক উচ্চ বিদ্যালয়ে তার হাই স্কুল জীবন কাটিয়েছেন। ১৯৪০ সালে তিনি ঢাকা বিশ্ববিদ্যালয় থেকে অর্থনীতিতে বি.এ. (অনার্স) অর্জন করেন। এই পরীক্ষায় কৃতিত্বের জন্য তিনি কালিনারায়ণ বৃত্তি লাভ করেছিলেন। ১৯৪১ সালে একই বিশ্ববিদ্যালয় থেকে এম.এ. পাস করেন। উভয় পরীক্ষায় তিনি প্রথম শ্রেণীতে প্রথম হন। এরপর ১৯৪৯ তিনি যুক্তরাষ্ট্রের কর্নেল বিশ্ববিদ্যালয় থেকে কৃষি অর্থনীতির উপর পিএইচ.ডি ডিগ্রি অর্জন করেন। মির্জা নূরুল হুদা ১৯৪৪ সালে বেঙ্গল সিভিল সার্ভিসে যোগ দেন। ১৯৪৭ সালে চাকরি ছেড়ে পিএইচ.ডি পড়াশোনার জন্য যুক্তরাষ্ট্র যান। দেশে ফেরার পর ১৯৪৯ সালে তিনি ঢাকা বিশ্ববিদ্যালয়ের অর্থনীতি বিভাগের রিডার হিসেবে যোগ দেন। ১৯৬০ সালে তিনি অধ্যাপক হন। শিক্ষাকতার পাশাপাশি তিনি সরকারি বিভিন্ন দায়িত্বপালন করেছেন। এর মধ্যে রয়েছে কর তদন্ত কমিটি, ঋণ তদন্ত কমিশন। পাকিস্তানের কেন্দ্রীয় সরকারের প্রণীত প্রথম ও দ্বিতীয় পাঁচশালা পরিকল্পনার খসড়া প্রণয়ন কমিটিতে তিনি কাজ করেছেন। ১৯৬২ থেকে ১৯৬৫ সাল পর্যন্ত তিনি পাকিস্তানের পরিকল্পনা কমিশনের সদস্য ছিলেন। পূর্ব পাকিস্তানের প্রতি অর্থনৈতিক বৈষম্যের বিরুদ্ধে তিনি সেসময় প্রতিবাদ করেন। ১৯৬৫ সালে তিনি পাকিস্তান অর্থনীতি সমিতির সভাপতি হন। ১৯৬৫ সাল থেকে ১৯৬৯ সাল পর্যন্ত তিনি পূর্ব পাকিস্তান প্রাদেশিক সরকারের অর্থ ও পরিকল্পনা মন্ত্রী ছিলেন। ১৯৭৬ সালে তিনি পুনরায় অর্থনীতি সমিতির সভাপতি হন। ১৯৬৯ সালের গণঅভ্যুথানের সময় ২৩ মার্চ আবদুল মোনেম খানের স্থলে মির্জা নূরুল হুদাকে গভর্নর নিয়োগ করা হয়। তিনি একদিন মাত্র গভর্নরের দায়িত্বপালন করেছেন। ২৫ মার্চ ইয়াহিয়া খান পাকিস্তানে সামরিক শাসন জারি করার পর তিনি ইস্তফা দিয়ে পুনরায় শিক্ষকতায় ফিরে যান। একই বছর তিনি ঢাকা বিশ্ববিদ্যালয়ের অর্থনীতি বিভাগের চেয়ারম্যান নিযুক্ত হন। ১৯৭৫ সালের ২৬ নভেম্বর তিনি সরকারের উপদেষ্টা পরিষদের সদস্য নিযুক্ত হন। তাকে কৃষি, বাণিজ্য, অর্থ, শিল্প ও পরিকল্পনা মন্ত্রণালয়ের দায়িত্ব দেয়া হয়েছিল। ১৯৭৯ সালের ২৪ নভেম্বর রাষ্ট্রপতি জিয়াউর রহমান তাকে অর্থমন্ত্রী নিয়োগ দেন। জিয়াউর রহমান নিহত হওয়ার পর ১৯৮১ সালের ২৪ নভেম্বর বিচারপতি আবদুস সাত্তার তাকে উপরাষ্ট্রপতি নিয়োগ দেন। ১৯৮২ সালের ২৩ মার্চ পর্যন্ত তিনি এই পদে ছিলেন। দেশি-বিদেশি বিভিন্ন জার্নালে তার লেখা ২০টি গবেষণাপত্র প্রকাশিত হয়। তমিজউদ্দিন খানের লেখা দ্য টেস্ট অব টাইম: মাই লাইফ এন্ড ডেস গ্রন্থ তিনি সম্পাদনা করেছেন। মির্জা নূরুল হুদা ১৯৬৮ সালে হিলাল-ই-খিদমত খেতাব পান। মির্জা নূরুল হুদা ১৯৯১ সালের ২২ ডিসেম্বর ঢাকায় মৃত্যুবরণ করেন। মির্জা নূরুল হুদা, বাংলাপিডিয়া "Governors and Acting Governors of East Bengal/ East Pakistan 1947-1971, ২১ জুলাই ২০১৬ তারিখে সংগৃহিত"। ১৪ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ২১ জুলাই ২০১৬।
বজবজ তাপবিদ্যুৎ কেন্দ্র

বজবজ তাপবিদ্যুৎ কেন্দ্র হল ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার বজবজের কাছে অছিপুরে অবস্থিত একটি কয়লা-ভিত্তিক তাপবিদ্যুৎ কেন্দ্র। ক্যালকাটা ইলেকট্রিক সাপ্লাই কর্পোরেশন এই তাপবিদ্যুৎ কেন্দ্রটির পরিচালক। এই তাপবিদ্যুৎ কেন্দ্রের বিদ্যুৎ উৎপাদন ক্ষমতা ৭৫০ মেগাওয়াট (৩X২৫০ মেগাওয়াট)। ১৯৯৭ সালে এই তাপবিদ্যুৎ কেন্দ্রটি চালু হয়েছিল। "সংরক্ষণাগারভুক্ত অনুলিপি"। ২২ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ২৪ জুন ২০১৫।  http://www.infraline.com/power/setup/cesc.aspx
পুবুদু দাসানায়াকে

পুবুদু বাথিয়া দাসানায়াকে (সিংহলি: පුබුදු දසනායක; জন্ম: ১১ জুলাই, ১৯৭০) ক্যান্ডিতে জন্মগ্রহণকারী প্রাক্তন শ্রীলঙ্কান ক্রিকেটার। ১৯৯০-এর দশকের প্রথমার্ধ্বে শ্রীলঙ্কা ক্রিকেট দলের পক্ষে টেস্ট ও একদিনের আন্তর্জাতিকে অংশগ্রহণ করেছিলেন। দলে তিনি মূলতঃ উইকেট-কিপার হিসেবে দায়িত্ব পালন করেছেন। পাশাপাশি ডানহাতে ব্যাটিংয়ে পারদর্শী ছিলেন পুবুদু দাসানায়াকে। বর্তমানে তিনি মার্কিন যুক্তরাষ্ট্র জাতীয় ক্রিকেট দলের কোচের দায়িত্বে রয়েছেন। এর পূর্বে নেপাল জাতীয় ক্রিকেট দলের কোচের দায়িত্ব পালন করেছেন তিনি। ১৯৯৩ সালে সফরকারী দক্ষিণ আফ্রিকার বিপক্ষে টেস্ট সিরিজে উইকেট-কিপার হিসেবে অংশগ্রহণের মাধ্যমে তার অভিষেক ঘটে। কিন্তু উইকেটের পিছনে তিনি তেমন দক্ষতা প্রদর্শন করতে পারেননি। ব্যাটিংয়েও তিনি মাত্র ৭ রান তোলেন। দক্ষিণ আফ্রিকান ফাস্ট বোলারদের মোকাবেলার লক্ষ্যে ব্যাটিং অর্ডারে পরিবর্তন করে উপরের দিকে আনা হয়। সাহসী চিত্তে বল মোকাবেলা করলেও তিনি মাত্র ৮ রান করতে সক্ষম হন। ১৯৯৩ থেকে ১৯৯৪ সাল পর্যন্ত দলের প্রধান পছন্দের উইকেট-কিপার হিসেবে থাকলেও নির্বাচকমণ্ডলী কর্তৃক তার ব্যাটিংয়ের মান নিয়ে প্রশ্ন তোলা হয়। ফলে ১৯৯৪-৯৫ মৌসুমে নিউজিল্যান্ড সফরে তাকে বাদ দেয়া হয়। শ্রীলঙ্কার ঘরোয়া প্রথম-শ্রেণীর ক্রিকেটে খেলা চালিয়ে যেতে থাকেন। ১৯৯৮ সালে শ্রীলঙ্কা এ দলের পক্ষে খেলার মাধ্যমে আন্তর্জাতিক ক্রিকেট অঙ্গনে ফিরে আসেন দাসানায়াকে। এরপর তিনি কানাডার পক্ষে আইসিসি ট্রফিতে প্রতিনিধিত্ব করেন। ব্যাটিংয়ে ১৫.২০ গড়ে ৫ ক্যাচ ও ৩ স্ট্যাম্পিংসহ আটটি ডিসমিসালের সাথে নিজেকে জড়িত রাখেন। জুন, ২০০৭ সাল থেকে সাময়িকভাবে কোচের দায়িত্বে থাকার পর ২৯ আগস্ট, ২০০৭ তারিখে কানাডা ক্রিকেট দলের জন্য তাকে স্থায়ীভাবে কোচ মনোনীত করা হয়। তিনি অ্যান্ডি পিকের স্থলাভিষিক্ত হন। ৪ বছর তিনি এ দায়িত্বে থাকেন। তার দক্ষ পরিচালনায় কানাডা দল ২০১১ সালের ক্রিকেট বিশ্বকাপে খেলার সুযোগ পায় যা কানাডার ক্রিকেটের ইতিহাসে দ্বিতীয়বার অংশগ্রহণ। বিশ্বকাপের পর দাসানায়াকে ক্রিকেট কানাডার সাথে চুক্তি নবায়ণ করেননি। "Cricket coach Dassanayake's term extended by a year Govt to look after coach's expenses"। The Kathmandu Post। ১৪ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ৪ জুলাই ২০১৪।  ফেসবুকে পুবুদু দাসানায়াকে টুইটারে পুবুদু দাসানায়াকে Pubudu Dassanayake on ESPNcricinfo Pubudu Dassanayake's Facebook Profile
আশরাফ আলি খান (নবাব)

সৈয়দ আশরাফ আল খান বাহাদুর (১৭৫৯-এর পূর্বে - ২৪শে মার্চ ১৭৭০) ছিলেন বাংলা-বিহার-উড়িষ্যার নবাব নাজিম। তিনি ছিলেন মীর জাফর বাহাদুরের চতুর্থ সন্তান। আশরাফ আলী খানকে তার চাচী নাফিশাত উন-নিসা বেগম সাবিহা দত্তক নিয়েছিলেন। ১৭৭০ সালের ১১ই মার্চ তার বড় ভাই নাজাবত আলী খানের মৃত্যুর পর তিনি নিজেকে বাংলা বিহার ও ওড়িশার নবাব নাজিম হিসেবে প্রচারণা চালান। তিনি ১৭৭০ সালের ২১শে মার্চ মুর্শিদাবাদের খাহার ব্যালিশে দুর্গে অফিসিয়ালি নবাব হিসেবে আসন গ্রহণ করেন। কিন্তু সিংহাসনে আরোহণের কিছুদিন পরই ১৭৭০ সালের ২৪শে মার্চ তিনি গুটিবসন্তে আক্রান্ত হয়ে মৃত্যুবরণ করেন। বাংলা ও মুর্শিদাবাদের নবাবগণ Murshid 9
বাল-গণপতি

বাল-গণপতি (সংস্কৃত: बाल-गणपति, bāla-gaṇapati, অর্থাৎ "শিশু গণেশ") হলেন হিন্দু প্রজ্ঞা ও সৌভাগ্য দেবতা গণেশের (গণপতি) একটি বিশেষ রূপ। বাল-গণপতি হলেন গণেশের শৈশবাবস্থার রূপ। অল্প কয়েকটি প্রতিকৃতিতে দেখা যায়, শিশু গণেশকে তার পিতা শিব ও মাতা পার্বতী আদর করছেন। কোনো কোনো বর্ণনায় বাল-গণপতিকে পার্বতীর কোলে বা কাঁধে ধৃত অবস্থাতেও দেখা যায়। বাল-গণপতির একক মূর্তিতে তাকে উপবিষ্ট অবস্থায় বা হামাগুড়ি দিতে দেখা যায়। দক্ষিণ ভারত থেকে প্রাপ্ত একটি ব্রোঞ্জ মূর্তিতে তাকে এমনই উবু হয়ে হামাগুড়ি দিতে দেখা যায়। তিনি চতুর্ভূজ। দু’টি হাতে তিনি দু’টি মিষ্টান্ন ধরে রয়েছেন এবং শুঁড়ে করে তাঁর প্রিয় মিষ্টান্ন মোদক নিয়ে খেতে উদ্যত হয়েছেন। শ্রীতত্ত্বনিধি গ্রন্থে উল্লিখিত গণেশের ৩২টি রূপের প্রথমটি হলেন বাল-গণপতি। গণেশের অন্যান্য রূপের মতো তিনিও গজানন। শুধু এই রূপে তাঁর শৈশবাবস্থা কল্পিত হয়েছে। কোনো কোনো গ্রন্থে তাঁকে শিশু রূপে বর্ণনা না করে শুধুমাত্র তাঁর শিশুসুলভ মুখভঙ্গিমাটি বর্ণনা করা হয়েছে। তাঁর গলায় সদ্য প্রস্ফুটিত পুষ্পের একটি মালা দোদুল্যমান। তাঁর চার হাতে রয়েছে আম, আম্রশাখা, ইক্ষুদণ্ড ও একটি মিষ্টান্ন। অন্য একটি বর্ণনা অনুসারে, তাঁর চার হাতে থাকে আম, কলা, কাঁঠাল ও ইক্ষুদণ্ড। এই বস্তুগুলি পৃথিবীর "অতিপ্রাচুর্য ও উর্বরতা"র প্রতীক। কোনো কোনো বর্ণনায় আবার কাঁঠালের পরিবর্তে পুষ্পস্তবকের উল্লেখ পাওয়া যায়। তাঁর শুঁড়ে থাকে একটি মোদক অথবা কয়েতবেল। তাঁর গাত্রবর্ণ "বালসূর্য" বা নবোদিত সূর্যের মতো লাল। অন্য বর্ণনা অনুসারে, তার গায়ের রং স্বর্ণাভ। গণেশের এই শিশুমূর্তিটি ভবিষ্যৎ সমৃদ্ধির সুযোগের প্রতীক। শাস্ত্রে বলা হয়েছে, সদাচার শিক্ষার জন্য শিশুদের উচিত গণেশের এই রূপটি পূজা করা। আরও বলা হয়েছে যে, বাল-গণপতি তার ভক্তদের এক শিশুর আনন্দ ও সুস্বাস্থ্য প্রদান করেন। দক্ষিণ ভারতে দ্বিভূজ বালকরূপী গণেশের কয়েকটি মন্দির আছে। এই মন্দিরগুলিতে তাকে পিল্লাইয়ার ("ছোটো শিশু") নামে পূজা করা হয়। Saligrama Krishna Ramachandra Rao (১৯৯১)। Pratima Kosha: Descriptive Glossary of Indian Iconography। IBH Prakashana। পৃষ্ঠা 145।  Nagar p. 18 T.K.Jagannathan (২০ আগস্ট ২০০৯)। Sri Ganesha। Pustak Mahal। পৃষ্ঠা 59। আইএসবিএন 978-81-223-1054-2।  Nagar p. 19 Martin-Dubost p. 333 T. A. Gopinatha Rao (১৯৯৩)। Elements of Hindu iconography। Motilal Banarsidass Publisher। পৃষ্ঠা 52। আইএসবিএন 978-81-208-0878-2।  Chinmayananda, Swami (১৯৮৭)। Glory of Ganesha। Bombay: Central Chinmaya Mission Trust। পৃষ্ঠা 87।  Martin-Dubost p. 120 Subramuniyaswami p. 59 Martin-Dubost p. 224 Subramuniyaswami p. 159 Martin-Dubost, Paul (১৯৯৭)। Gaņeśa: The Enchanter of the Three Worlds। Mumbai: Project for Indian Cultural Studies। আইএসবিএন 81-900184-3-4।  Satguru Sivaya Subramuniyaswami। Loving Ganesha। Himalayan Academy Publications। আইএসবিএন 978-1-934145-17-3।  Shanti Lal Nagar (১৯৯২)। The Cult of Vinayaka। Intellectual Pub. House। আইএসবিএন 978-81-7076-043-6।
স্কুইঞ্চ

স্কুইঞ্চ হচ্ছে একটি স্থাপত্যশৈলী যা একটি বর্গাকার কক্ষের উপরের দিকের কোণগুলো পূর্ণ করে যাতে তা একটি অষ্টকাকৃতি অথবা গোলাকার গম্বুজধারণের জন্য ভিত্তি তৈরি করতে পারে। এই সমস্যার আরেকটি সমাধান হচ্ছে Pendentive। Corbel (অর্থাৎ কোন কিছু ধারণের জন্য যে সহায়ক অংশ গঠিত হয়) এর কোণায় পাথরের সাহায্যে, কোণকে বিপরীতক্রমে স্থাপিত একটি যন্ত্রের সাহায্যে পূর্ণ করে, অথবা কোণার সাথে বিপরীতক্রমে corbelled arches তৈরির মাধ্যমে স্কুইঞ্চ নির্মাণ করা হয়। ইসলামী জাগরণের মধ্য প্রাচ্যে ইসলামিক এবং রোমানীয় উভয় স্থাপত্যরীতিতেই স্কুইঞ্চের ব্যবহার দেখা যেত। ইসলামিক স্থাপত্যরীতি বিশেষ করে ইরানে এটি একটি অনন্য বৈশিষ্ট্য ছিল এবং প্রায়শই corbelled stalactite-মত গঠন দ্বারা ঢাকা থাকত যা Muqarnas নামে পরিচিত ছিল। পশ্চিম ইউরোপে রোমান স্থাপত্যরীতির মাধ্যমে এর বিস্তার ঘটে। এর একটি উদাহরণ হচ্ছে সিসিলিতে দ্বাদশ শতকে নর্মানদের San Cataldo, Palermo এর চার্চ। এর তিনটি গম্বুজ আছে যার প্রত্যেকটি জোড়া স্কুইঞ্চ দিয়ে যুক্ত।  স্কুইঞ্চ শব্দটি এসেছে পার্সিয়ান শব্দ "سه+کنج) "سکنج) ('সেকঞ্জ) থেকে। Walter Jon Williams এর বৈজ্ঞানিক উপন্যাস Implied Spaces-এ স্কুইঞ্চকে দেখানো হয়েছে এমন কাঠামোর উদাহরণ হিসেবে যাদের নির্মাণ করা হয় অন্যান্য কাঠামো নির্মাণে প্রয়োজনীয়তা ও প্রয়োগের জন্য; একটি কৃত্রিম বিশ্বের বা মহাবিশ্বের এলাকাগুলো অন্য কোন এলাকার সহ-উৎপাদ হিসেবে প্রয়োগ (এবং এভাবেই তৈরি হয়) হয়। Pendentive http://historyworld.net/wrldhis/PlainTextHistoriesResponsive.asp?historyid=152 squinch. http://www.baenebooks.com/chapters/1597801256/1597801256.htm?blurb ওয়েব্যাক মেশিনে আর্কাইভকৃত ৫ মে ২০১৫ তারিখে | Implied Spaces at Baen Books
ফসিউদ্দিন মাহতাব

ফসিহ উদ্দিন মাহতাব ছিলেন বাংলাদেশের একজন বিশিষ্ট শিক্ষাবিদ। তিনি জিয়াউর রহমানের শাসনামলে উপদেষ্টা পরিষদের সদস্য এবং স্বল্প সময়ের জন্য বাংলাদেশের অর্থমন্ত্রী হিসাবে দায়িত্ব পালন করেন। তিনি চাপাইনবাবগঞ্জ জেলার রাজারামপুর গ্রামে জন্ম গ্রহণ করেন। তার পিতার নাম মাহাতাব উদ্দিন সরকার। বাংলাদেশের অর্থ মন্ত্রণালয় বাংলাদেশের অর্থমন্ত্রী বাংলাদেশের অর্থমন্ত্রীদের তালিকা "মন্ত্রী যেমন হওয়া দরকার"। সমকাল (ইংরেজি ভাষায়)। ২০২১-০৬-২৫ তারিখে মূল থেকে আর্কাইভ করা। সংগ্রহের তারিখ ২০২০-১১-৩০।
কফিল উদ্দিন মাহমুদ

কফিল উদ্দিন মাহমুদ ছিলেন বাংলাদেশের একজন বিশিষ্ট অর্থনীতিবিদ এবং উচ্চ-পদস্থ সরকারি কর্মকর্তা। তিনি হুসেইন মুহাম্মদ এরশাদের শাসনামলে বাংলাদেশের অর্থমন্ত্রী হিসাবে দায়িত্ব পালন করেন। বাংলাদেশের অর্থ মন্ত্রণালয় বাংলাদেশের অর্থমন্ত্রী বাংলাদেশের অর্থমন্ত্রীদের তালিকা https://nbr.gov.bd/uploads/publications/10._Chairman_List_2.pdf "যারা ছিলেন বাংলাদেশের অর্থমন্ত্রী"। পদ্মা ট্রিবিউন | বাংলা নিউজ পেপার। সংগ্রহের তারিখ ২০২২-০১-১০।  https://erd.gov.bd/site/page/491d10b8-0119-46b2-ab84-5e6974dd89a8/সাবেক-মন্ত্রী-/-উপদেষ্টাবৃন্দ
মুহাম্মদ ইব্রাহিম (পদার্থবিজ্ঞানী)

মুহাম্মদ ইব্রাহীম, পিএইচডি (জন্ম: ১ ডিসেম্বর, ১৯৪৫) বাংলাদেশি পদার্থবিজ্ঞানী, বিজ্ঞান লেখক এবং বিজ্ঞান সংগঠক। তিনি ঢাকা বিশ্ববিদ্যালয়ের পদার্থবিজ্ঞান বিভাগের প্রাক্তন অধ্যাপক। তিনি সেন্টার ফর মাস এডুকেশন ইন সাইন্স (সিএমইএস)-এর প্রতিষ্ঠাতা। বাংলাদেশে সাধারণ মানুষ এবং ছাত্র-ছাত্রীদের মাঝে বিজ্ঞান জনপ্রিয়করণে তাঁর বিশেষ ভূমিকা রয়েছে। সত্তরের দশক থেকেই তিনি এই প্রক্রিয়া শুরু করেন। এর মধ্যে সবচেয়ে গুরুত্বপূর্ণ ছিল বিভিন্ন স্থানে বিজ্ঞান চর্চার গ্রামীণ আনন্দ কেন্দ্র প্রতিষ্ঠা। এর একটি টাঙ্গাইল জেলার সখিপুর উপজেলায় অবস্থিত। তিনি 'বিজ্ঞান সাময়িকী' নামক একটি মাসিক বিজ্ঞান মাসিকের প্রতিষ্ঠাতা সম্পাদক। ২০০৬ সালে তাকে জনপ্রিয় বিজ্ঞান সাহিত্যের জন্য বাংলা একাডেমি পুরস্কার দেয়া হয়। নয় ভাই-বোনের মধ্যে চতুর্থ, মুহাম্মদ ইব্রাহিম ১৯৪৫ সালের ১ ডিসেম্বর চট্টগ্রাম শহরে, বেঙ্গল প্রেসিডেন্সিতে জন্মগ্রহণ করেন। তিনি হাটহাজারী উপবিভাগে কাপ্তাই রোডের পাশে বাথুয়া গ্রামের সওদাগর পরিবারের একজন সদস্য ছিলেন। তাঁর বাবা ছিলেন হাজী মুহাম্মদ দুলা মিয়া সওদাগর, একজন স্বর্ণকার এবং তাঁর মা ছিলেন সুফিয়া খাতুন। তার এক বড় ভাই প্রধান উপদেষ্টা মুহাম্মদ ইউনুস। ১৯৪৯ সালের দিকে, তাঁর মা মানসিক রোগে আক্রান্ত হন। তিনি চট্টগ্রাম কলেজ-এ পড়াশোনা করেন। ১৯৬২ সালের দিকে, তিনি ঢাকা বিশ্ববিদ্যালয়-এর পদার্থবিজ্ঞান বিভাগে ভর্তি হন, যেখানে তিনি ১৯৬৫ এবং ১৯৬৬ সালে যথাক্রমে স্নাতক এবং স্নাতকোত্তর ডিগ্রি সম্পন্ন করেন। তিনি ১৯৭২ সালে সাউদাম্পটন বিশ্ববিদ্যালয় থেকে পৃষ্ঠ পদার্থবিজ্ঞানে পিএইচডি ডিগ্রি অর্জন করেন। আত্মজীবনীতে মানুষ-দেশ-বিজ্ঞান "বিজ্ঞানের কোনো সীমা নাই: ড. ইব্রাহিম"। প্রথম আলো। সংগ্রহের তারিখ ২০১৮-০৭-১০।  "বিজ্ঞানশিক্ষায় এখন আর আনন্দ নেই: ড. ইব্রাহিম"। DW.COM। সংগ্রহের তারিখ ২০১৮-০৭-১০।  "পুরস্কারপ্রাপ্ত লেখক তালিকা"। banglaacademy.org.bd। বাংলা একাডেমি। ২৭ জুলাই ২০২০ তারিখে মূল থেকে আর্কাইভ করা।  Ansari। "About Professor Yunus :: Family"। www.muhammadyunus.org (ইংরেজি ভাষায়)। ২০১৫-০৪-২৪ তারিখে মূল থেকে আর্কাইভ করা। সংগ্রহের তারিখ ২০১৮-০৫-২৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "First loan he gave was $27 from own pocket"। The Daily Star। ১৪ অক্টোবর ২০০৬। ১৮ মে ২০১৫ তারিখে মূল থেকে আর্কাইভ করা। সংগ্রহের তারিখ ২২ আগস্ট ২০০৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Haider, Mahtab (১ জানুয়ারি ২০০৭)। "Muhammad Yunus: The triumph of idealism"। New Year Special: Heroes। New Age। ৭ জানুয়ারি ২০০৭ তারিখে মূল থেকে আর্কাইভ করা। সংগ্রহের তারিখ ১১ সেপ্টেম্বর ২০০৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Yunus Centre protests Finance Minister's statement"। The Daily Star (ইংরেজি ভাষায়)। ২০১৩-০৭-০৩। সংগ্রহের তারিখ ২০১৮-০৫-২৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Television of Innovation"। The Daily Star (ইংরেজি ভাষায়)। ২০১৬-০৪-০৯। সংগ্রহের তারিখ ২০১৮-০৫-২৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "মুহাম্মদ ইব্রাহিমের বইয়ের প্রকাশনা উৎসব – আলোকিত বাংলাদেশ"। www.alokitobangladesh.com। সংগ্রহের তারিখ ২০১৮-০৭-১০।  উইকিমিডিয়া কমন্সে মুহাম্মদ ইব্রাহিম সংক্রান্ত মিডিয়া রয়েছে।